อีกแล้ว! ญี่ปุ่นเจอแผ่นดินไหวแรง 6.0 เบื้องต้นยังไร้เจ็บหรือเสียหาย
อีกแล้ว! ญี่ปุ่นเจอแผ่นดินไหวแรง 6.0 เบื้องต้นยังไร้เจ็บหรือเสียหาย
20 ส.ค. 2559

สำนักข่าวเอเอฟพีรายงานว่า เกิดเหตุแผ่นดินไหวความรุนแรงขนาด 6.0 แมกนิจูด ขึ้นบริเวณนอกชายฝั่งทางตอนเหนือของประเทศญี่ปุ่น หรือห่างจากเมืองมิยาโกะไปราว 167 กม. เมื่อวันที่ 20 สิงหาคม ซึ่งนับเป็นวันที่ 2 ติดต่อกันแล้วที่เกิดเหตุแผ่นดินไหวขึ้นที่ญี่ปุ่น แต่ในเบื้องต้นยังไม่มีรายงานความเสียหายหรือผู้ได้รับบาดเจ็บ ขณะที่สำนักงานอุตุนิยมวิทยาของญี่ปุ่นระบุว่า ยังไม่สัญญาณว่าจะเกิดสึนามิขึ้น หลังจากเกิดแผ่นดินไหวครั้งนี้ที่อยู่ลึกลงไป 10 กม.
เหตุแผ่นดินไหวครั้งนี้เกิดขึ้นหลังจากเมื่อวันก่อนเพิ่งเกิดแผ่นดินไหวขนาด 5.3 แมกนิจูด ทางตะวันออกเฉียงเหนือของญี่ปุ่น ซึ่งเกิดขึ้นนอกชายฝั่งจังหวัดอิบารากิ ที่ตั้งอยู่ทางใต้ของจังหวัดฟุคุชิมา อันเป็นที่ตั้งของโรงไฟฟ้านิวเคลียร์ฟุคุชิมา ไดอิจิ ที่เคยได้รับความเสียหายอย่างหนักจากเหตุแผ่นดินไหวและคลื่นยักษ์สึนามิครั้งใหญ่ในปี 2554